Odense Adresse-Contoirs Efterretninger, 1846-08-03
J Ellevte Møde den 28 Juli meddeelte den kongl. Commissarius, at han, i Anledning af den af Agent Bruun i Mødet den 18 Juli fremsatte Forespørgsel angaaende den forventede Omregulering af Portotaxterne, havde tilskrevet den kgl. Generalpostdirection, og at denne derefter havde underrettet ham om, at, hvorvel de til Bedømmelse af den omhandlede Reforms Jndflydelse paa Porto-Jntraderne fornødne Forarbeider alt i længere Tid have været sluttede, og Directionens Forslag til en ny Portotaxt m.v. er fuldstændigen udarbeidet, seer Directionen sig dog af forskjellige Grunde endnu ikke istand til at forelægge Sagen til Hs. Majestæts allerhøieste Afgjørelse, hvortil den nu saa meget mindre kan ansees egnet, som det bebudede Lovudkast angaaende en forandret Skillemøntsdeling, saafremt det maatte emanere som Lov, vilde have en ikke uvæsentlig Jndflydelse paa Fastsættelsen af den nye Taxt. Den kgl. Commissarius tilføiede, at da saaledes Sagen angaaende de nye Taxter ikke for Tiden vilde finde sin Afgjørelse, ligesom det vel og var et Spørgsmaal, om den egnede sig til Forelæggelse af Stænderne, hvorom der forresten Jntet var ham meddeelt, maatte han henstille til den ærede Deputerede, hvorvidt han maatte finde Anledning til at stille noget Andragende om denne Gjenstand. Agent Bruun oplæste derpaa det af ham indgivne Andragende, betræffende Bestemmelse om Jndhenten af vedkommende Communes Erklæring, førend Bevilling til fri Proces meddeles. Committee, Plesner, Abrahamson, Bruun. Capt. Buchwald oplæste derefter det af ham indgivne Andr. fra 114 Landhaandværkere i Holbeks Amt, om større Næringsfrihed paa Landet. Med 41 St. mod 18 besluttede derefter Forsamlingen, at Andragendet skulde underkastes Commiteebehandling, og med 42 imod 17, at det skulde henvises til den i forrige Møde, angaaende Andragendet om en almindelig Revision af Næringslovgivningen, nedsatte Committee. Capt. Buchwald oplæste derpaa det af ham indgivne Andr. fra 383 Beboere af Holbeks Amt, betræffende almindelig Værnepligts Jndførelse. Efter Producentens Ønske blev dette Andragende indtil videre udsat. Ritmester Kofved oplæste dernæst det af ham indgivne Andr. fra den bornholmske Landcommunalforening om, at den oeconomiske Bestyrelse af de bornholmske Land sognekirker maa underlægges de respective Sogneforstanderskaber, under Amtsraadets Tilsyn. Committee, Plesneer, Kofod, Sager. - J tolvte Møde den 30 Juli anmeldte Præsidenten, at han havde modtaget følgende private Andragender: "Cancell. Hunderup; Andr. fra endeel Beboere paa Færøerne og Jndførelse. af en Folkerepræsentation; Samme: Andr. fra endeel Beboere paa Nolsøe om, at, indtil Færøerne erholde en folkevalgt Repræsentation, ingen fast Skole maa blive oprettet paa Færøerne mod Jndbyggernes Ønske; Advoat Lehmann : Andr. fra Skolelærerne Bering, Kraiberg og Smidt i Aarhuus Stift om en Reform af Almueskolevæsenet, navnlig med Hensyn til Skolelærerembedernes Besættelse og Lønning; Landsoverretsprocurator Christensen: Andr. fra Kjøbenhavns Amts Landcommunalforening om en fælles Overbestyrelse af Kirke- og Underviisningsvæsenet og Reform af Landsbyskolevæsenet; Proc. Christensen, Kammerr. Frederiksen, Ge Steffensen, Brændvbr. Sidenius og Kbmd Sidenius; Besværing over Cancellicirculaire af 8 Novbr. f. A. samt af vedkommende Øvrigheds Forstaaelse og Anvendelse af det allerhøieste Reskript om sammes Ophævelse; Proc. Christensen: Besværing fra Kjøbenhavns Amts Landcommunalforening over Cancellicirculaire af 8 Novbr. f. A.; Advocat Lehmann: Besværing fra Bestyrelsen, af den borgerlige Læseforening i Kjøbenhavn over Politiets Anvendelse af Cancelliecirculaire af 8 Novbr. f.A. paa Læseforeningen; Proc. Christensen: Andr. om Nedsættelsen af en Landbocommission, Fremme af Selveiendom eller Arvefæste, midlertidig Suspension af Lov bestemmelserne om Oprettelsen af Lehn og Majorater; Samme: Andr. fra forskjellige Sogne i Sielland, ang. offentlig Undersøgelse af vore Landboforhold og om Standsning af Oprettelse af nye Lehn og Stamhuse; Samme: Andr. fra Kjøbenhavns Landcommunalforening om Udvidelse af Stænder= og Landcommunalanordningernes Bestemmelser for Valgret og Valgbarhed, og om kortere Functionstid for de Valgte; Samme: 8 Andr. om Udvidelse af Stænder- og Landcommunalanordningernes Bestemmelser for Valgret og Valgbarhed; Samme: Andr. fra Kjøbenhavns Amts Landcommunalforening om Beskatning af al Jord; Samme: Andr. fra Samme om fri og almindelig Jagtret; Samme: Andr. fra Skolelærerne i Frederiksborg Amt om Bestemmelse af et Minimum af Høitidsofferet; Samme: Andr. fra Kjunker, By- og Herredsfoged Bülow i Storeheddinge. om Ophævelse af Lovens 3197. Til endelig Behandling blev derpaa foretaget Sagen, betræffende Udkast til en Plakat om, at den nye Matrikul skal være uden Jndflydelse paa Hovedgaardenes Forpligtelse til at stille Rytterheste. Advocat Lehmann oplæste derpaa det af ham indgivne Andr. fra Nyborgs Borgerrepræsentantskab om, at Medlemmerne af de forskjellige Commissioner maae underkastes Valg hvert 6te Aar, og enhver Commission idetmindste bestaae af 5 Medlemmer. (Afvistes med 38 St. mod 23). Derefter foretoges til indledende Behandling det af Brændvbr. J. Sidenius indgivne Andr. om Anskaffelse af et Antal Rednings baade paa de farligste Steder af vore Kyster. Committee: Grev Schulin, Propr. Brix og Brændvbr. Sidenius. Kherre Abrahamson oplæste derefter det afham indgivne Andr. om Nedsættelse af Bygningsafgiften, især for den mindre velhavende Borger og Huus eier i Kjøbstæderne, hvilket gaaer ud paa, at Forsamlingen vil indgaae med en Petition, hvorved ansøges om en Lettelse i Bygningsafgiften for Kjøbstæderne, saaledes: at de Eiendomme, der ere saa høit assurerede, at deres Bygningsafgift beregnes med 1 1/2 s. pr. Qvadratalen faae en Lettelse af 25 pCt.; at de Eiendomme, for hvilke Beregningen skeer med 1 3/5, 1 1/2, 1 1/2 og 1 s. faae 50 pCt. Lettelse; og at de Eiendomme, for hvilke Beregningen skeer med 1, 3/4, 8, 1/2 og 2/5 s. faae 25 pCt.